VS001146
Datum: 1999-04-23T02:00:00.000+02:00
datum_sodbe_i_stopnje: 2001-04-02T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe okolčja in stegnenice in njihove posledice - poškodbe kolena in goleni in njihove posledice
fischer: hudi primeri
odskodnina: 5050000 SIT
opombe: II Ips 568/2002. Revizija obeh pravdnih strank je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Mlad moški, najstnik.

## Škodni dogodek

Z nožem ga je bil poškodovala tretja oseba.

## Poškodba

Poškodba desne stegenske arterije, prekinitev kožne veje desnega stegenskega živca, izkrvavitveni šok ter posledično kompartment sindrom desne goleni, prizadetost peronealnega živca in mišičja desne goleni ter upogibno ishemična kontraktura 3. in 4. prsta desne noge.

## Telesne bolečine

900000 SIT Hude 5 dni, srednje hude 4 dni, lahke 6 tednov, ob obremenitvah in spremembi vremena pa bodo trajale tudi v prihodnje.

#### Hospitalizacija

1 mesec; operacija v splošni anesteziji.

#### Rehabilitacija

14-dnevno zdraviliško zdravljenje.

#### Nevšečnosti med zdravljenjem

Uporaba opornic;

## Strah

650000 SIT Intenziven primarni strah, saj je videl, da hudo krvavi iz življenjsko pomembne stegenske arterije. Kasneje (od operacije pa vse do zaključka zdravljenja) ga je bilo strah zaradi telesnih omejitev oziroma zdravstvenih posledic, ki jih zaradi hude poškodbe tudi zdravljenje ne bi moglo odpraviti.

## Zmanjšanje življenjske aktivnosti

3500000 SIT Tožnik, katerega desno stegno je zaradi nepopravljive prizadetosti živčevja desne goleni neobčutljivo na dotik, izpadla pa je tudi funkcija golenskih mišic, ki dviguje stopalo, in ki ima prizadete mišice stopala ter skrčen tretji in četrti prst (kar se kaže s skrajšanjem desnega stopala), je in bo prikrajšan na vseh področjih življenjskih aktivnosti (družabnem, športnem in poklicnem udejstvovanju). Oviran je pri teku, kolesarjenju, ne zmore globokega počepa in daljše stoje (mišičje desne goleni je stanjšano in po moči oslabljeno), zaradi česar se počuti manjvrednega in manj sposobnega od vrstnikov, kar v njegovih najstniških letih slabo vpliva na identiteto, samozavest in sploh na dojemanje sebe v razmerju do socialnega okolja. V dobi odraščanja in zorenja, ko je potreba po dokazovanju (tudi telesne moči) še posebej pomembna, omenjena prikrajšanja tožnika toliko bolje prizadevajo.

---

ZOR člen 200, 203